411.02 REGOLAMENTI DWAR INFORMAZZJONI LI TINGĦATA LILL-PUBBLIKU F’EMERĠENZA RADJOLOĠIKA L-AVVIŻ LEGALI 245 ta’ l-2002. L-AVVIŻ LEGALI 245 ta’ l-2002. 1. Titolu u bidu fis-seħħ. (1) It-titolu ta’ dawn ir-regolamenti huwa Regolamenti dwar Informazzjoni li tingħata lill-Pubbliku f’Emerġenza Radjoloġika. (2) Dawn ir-regolamenti għandhom jibdew iseħħu f’dik id-data li l-Ministru responsabbli għall-protezzjoni ċivi li jista’ b’avviż jistabbilixxi fil-Gazzetta. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: " emerġenza radjoloġika " tfisser- (a) sitwazzjoni lissegwi: (i) xi aċċident fit-territorju ta’ Malta li jkun jinvolvi faċilitajiet jew prattiki msemmija fil-paragrafu (b) ta’ din it-tifsira li minnu jirriżulta jew x’aktarx jirriżulta ħruġ sinifikanti ta’ materjal radjoattiv; jew (ii) il-kxif, ġewwa jew ’il barra mit-territorju Malti, ta’ livelli mhux normali ta’ radjoattività li x’aktarx ikunu ta’ detriment għas-saħħa pubblika u l-ambjent f’Malta; jew (iii) aċċidenti minn xi fattur estern li jista’ jwassal għall-ħruġ ta’ radjoattività minn ġoxifaċilità jew minn xi prattika; jew (iv) aċċidenti li ma jkunux dawk speċifikati fil-paragrafu (a) ta’ din it-tifsira li jkunu jinvolvu faċilitajiet jew prattiki msemmija fil-paragrafu (baċċidenti li ma jkunux dawk speċifikati fil-paragrafu (a) ta’ din it-tifsira li minnhom jirriżulta jew x’aktarx jirriżulta ħruġ sinifikanti ta’ materjal radjoattiv; jew (v) aċċidenti oħra li minnhom jirriżulta jew x’aktarx jirriżulta ħruġ sinifikanti ta’ materjal radjoattiv jew kontaminazzjoni radjoattiva; jew (b) sitwazzjoni li tkun attribwibbli għall-faċilitajiet jew prattiki msemmija fil-paragrafu (a) ta’ din it-tifsira, bħal: (i) xireattur nukleari ikun fejn ikun jinsab; (ii) xi faċilità oħra bifuelcycle nukleari; (iii) xi faċilità għall-maniġġ ta’ l-iskart radjoattiv; (iv) it-trasport u l-ħażna ta’ fuels jew skart radjoattiv nukleari; (v) il-manifattura, l-użu, l-ħażna, t-tneħħija u t-trasport ta’ radjoisotopi għal finijiet ta’ riċerka fl-agrikoltura, l-industrija, l-mediċina u xjenzi relatati; u (vi) l-użu ta’ radjoi sotopi għall-ġenerazzjoni tal-qawwa f’vetturi spazjali; " Att " tfisser l-Att dwar il-Protezzjoni Ċivili; Kap. 411. Kap. 411. "Bord " tfisser il-Bord għall-Protezzjoni mir-Radjazzjoni; "Dipartiment " tfisser id-Dipartiment għall-Protezzjoni Ċivili mwaqqaf bl-artikolu 3 ta’ l-Att; " Direttur " tfisser id-Direttur tal-Protezzjoni Ċivili u tinkludi, sal-limitu ta’ l-awtorità mogħtija, lil xi uffiċjal pubbliku li jkun awtorizzat għal daqshekk minn dak id-Direttur; " Ministru " tfisser il-Ministru responsabbli għall-protezzjoni ċivili u tinkludi, sal-limitu ta’ l-awtorità mogħtija, lil xi persuna awtorizzata għal daqshekk għal xi fini ta’ dawn ir-regolamenti; "popolazzjoni li x’aktarx tintlaqat fil-każ ta’ emerġenza radjoloġika" tfisser xi grupp tal-popolazzjoni li dwaru jkunu saru pjanijiet ta’ intervent fil-każ ta’ xi emerġenza radjoloġika; "popolazzjoni attwalment milquta fil-każ ta’ emerġenza radjoloġika" tfisser xi grupp tal-popolazzjoni li dwar u jittieħdu miżuri ta’ protezzjoni speċifiċi malli tiġrixiemer ġenza radjoloġika. 3. Informazzjoni bil-quddiem. (1) Id-Direttur għandu jiżgura li l-popolazzjoni li x’aktarx tintlaqat fil-każ ta’ emerġenza radjoloġika tingħata informazzjoni bil-quddiem dwar il-miżuri ta’ protezzjoni ta’ saħħa li japplikaw għaliha u dwar kull azzjoni li din għandha tieħu fil-każ ta’ emerġenza bħal dik. (2) L-informazzjoni mogħtija għandha mill-inqas tinkludi l-elementi stipulati fl-Ewwel Skeda. (3) Din l-informazzjoni għandha titwassal lill-popolazzjoni msemmija fis-sub regolament (1) mingħajr il-ħtieġa li ssir xitalba. (4) Id-Direttur għandu jaġġorna l-informazzjoni u jiċċirkolaha f’intervalli regolari u kull meta jsiru bidliet sinifikanti fl-arranġamenti li dintiddeskrivi. Din l-informazzjoni għandha tkun permanentement disponibbli għall-pubbliku b’mod adatt. 4. Informazzjoni fil-każ ta’ emerġenza radjoloġika. (1) Id-Direttur għandu jiżgura li l-popolazzjoni attwalment milquta fil-każ ta’ emerġenza radjoloġika tiġi mgħarrfa mingħajr dewmien bil-fatti ta’ l-emerġenza u bil-passi li għandhom jittieħdu u, skond ma jkun adatt fil-każ inkwistjoni, bil-miżuri dwar il-protezzjoni tas-saħħa li jkunu japplikaw għal emerġenza bħal dik. (2) L-informazzjoni provduta għandha tkopri dak kollu li hemm fit-Tieni Skeda li hu relevanti għal dik it-tip ta’ emerġenza radjoloġika. Il-Bord għandu, kull meta jiġi hekk mitlub, javża lil kull Stat fil-viċin bil-miżuri li jittieħdu f’dan ir-rigward. 5. Informazzjoni lil persuni li jagħtu għġajnuna f’emerġenza radjoloġika. (1) Id-Direttur għandu jiżgura li persuni li ma jkunux jagħmlu parti mill-persunal tal-faċilitajiet jew li ma jkollhomx x’jaqsmu mal-prattiki involuti f’emerġenza radjoloġika kif imsfissra fil-paragrafu (b) tat-tifsira ta’ dik il-frażi, imma li jistgħu jkunu involuti fl-organizzazzjoni ta’ għajnuna ta’ emerġenza fil-każ ta’ emerġenza radjoloġika, jingħataw informazzjoni adegwata u regolarment aġġornata dwar il-periklu għas-saħħa li l-intervent tagħhom jista’ jkun jinvolvi u dwar il-miżuri kawtelatorji li għandhom jittieħdu f’dak il-każ; din l-informazzjoni għandha tqis ukoll il-firxa ta’ emerġenzi radjoloġiċi li jistgħu jiġru. (2) Malli tiġri emerġenza radjoloġika, din l-informazzjoni għandha tiġi supplementata kif adatt, fil-qies taċ-ċirkostanzi speċifiċi ta’ l-emerġenza.